**ПРЕСС-РЕЛИЗ**

Батыс Қазақстан облысы бойынша Тексеру комиссиясының 2023 жылға арналған мемлекеттік аудит объектілерінің тізбесіне сәйкес қосымша білім беру саласындағы квазимемлекеттік сектор субъектілерінің мемлекеттің бюджет қаражаты мен активтерін пайдалануына аудиторлық іс-шара жүргізілді.

Аудит объектілері Батыс Қазақстан облысы әкімдігі білім басқармасының Орал қаласы білім беру бөлімінің «Оқушылар сарайы» МКҚК, «Мектептен тыс жұмыс орталығы» МКҚК және «Д.Нұрпейісова атындағы балалар музыка мектебі» МКҚК болды.

Мемлекеттік аудит нәтижелері бойынша 898 349,7 мың теңгеге бұзушылықтар анықталды, соның ішінде:

1) қаржылық бұзушылықтар 884 219,1 мың теңге, өтеуге жататын қаржылық бұзушылық 21 681,8 мың теңге, қалпына келтіруге жататын қаржылық бұзушылық 862 537,3 мың теңге;

2) 13 рәсімдік сипаттағы, 6 жетіспеушілік бұзушылықтары;

3) бюджет қаржысын тиімсіз пайдалану 14 130,6 мың теңге.

Жоғалған пайда 24 222,9 мың теңге және анықталды.

Аудит барысында 14 882,9 мың теңге өтелді, 862 537,3 мың теңге қалпына келтірілді.

Белгіленген бұзушылықтардың ішінен 6 фактіде әкімшілік құқық бұзушылық белгілері көрінеді.

Сондай-ақ, білімі туралы жалған құжатты пайдаланудың 1 фактісі анықталды, бұл әрекетте қылмыстық құқық бұзушылық белгілері көрінеді.

Аудит нәтижелері бойынша «Батыс Қазақстан облысы бойынша ішкі мемлекеттік аудит департаменті» ММ қаржылық есептілікті және мемлекеттік сатып алу заңнамасың бұрмалағаны үшін «Д.Нұрпейісова атындағы балалар музыка мектебі» МКҚК-ың қызметкерлері әкімшілік жауапкершілікке тартылды.

Батыс Қазақстан облысы бойынша тексеру комиссиясы отырысының қорытындысы бойынша тиісті қаулы қабылданып, кінәлі лауазымды тұлғаларды жауапкершілікке тарту және бұдан әрі бұзушылықтарға жол бермеу, сондай-ақ оларға ықпал ететін себептерді, жағдайларды жою жөнінде нұсқамалар мен ұсынымдар жолданды.

Толық ақпаратпен Батыс Қазақстан облысы бойынша Тексеру комиссиясының сайтындағы "Комиссия қызметі –> аудиторлық қызмет" бөлімінде танысуға болады.